### Näkymien, talletettujen proseduurien tai funktioiden muokkaus

Muokatessasi näkymän, proseduurin tai funktion lähdekoodia, voit muokata objektia myös kyselytyökalussa käyttäen pgAdminin skriptitoimintoa, ominaisuudet-ikkunan pienen laatikon sijaan. Tämä mahdollistaa kyselytyökalun editorin ominaisuuksien, kuten tab-täydennyksen ja etsi-korvaa-toiminnon käytön, sekä isomman työskentelytilan.

Käyttääksesi skriptitoimintoa, klikkaa objektia pgAdminin puunäkymässä oikealla hiirennapilla, ja valitse CREATE skripti. Se voi olla Skriptit alivalikossa. Vaihtoehtoisesti voit valita objektin ja valita sitten CREATE skripti Työkalut-valikon Skriptit-alivalikosta.

Muokkaa objektin luontilausetta tarpeen mukaan, ja käytä Suorita kysely-nappia muutosten voimaansaattamiseksi. Muista että näkymän tai funktion nimen, tai funktion tai proseduurin parametrien, muuttaminen voi luoda uuden objektin vanhan rinnalle. Tämä sivuvaikutus on kätevä kun haluat luoda uuden, mutta samankaltaisen objektin. Voit joutua virkistämään objektien selaus -näytön nähdäksesi uudet objektit.

Voit käyttää tätä tekniikkaa kaikenlaisten operaatioiden suorittamiseksi eri objekteille, mutta PostgreSQL:n CREATE OR REPLACE syntaksi tekee sen erityisen käteväksi näkymien, proseduurien ja funktioiden kanssa.